**Kiswahili Zoezi - 8**

**Jibu maswali yafuatayo**

Top of Form

**SWALI 1**

Soma habari ifuatayo kisha jibu maswali:

 “Yaelekea tumeshafikia tamati ya ndoto yetu” alisema Juma kwa huzuni. “Hasaaa”, Susana alijibu haraka kwa uchungu mkubwa. Juma, Susana na Ali walishapanga mipango kabambe ya mchuano wa muziki wa kizazi kipya. Kilikuwa kikundi cha vijana wadogo kuliko vikundi vyote. Waliamini wangechukuwa mkanda wa mashindano ya kila mwaka ya bendi za vijana. Susaza japo alikuwa bado kinda lakini alimudu kulidhibiti gitaa barabara. Juma alikuwa mpuliza tarumbeta, na Ali akicharanga ngoma kihodari.

 Wanamuziki chipukizi waliamini vipaji walivyo navyo  peke yake havitoshi, hivyo waliazimia kufanya mazoezi ya nguvu. Lakini wazazi wao waliwaambia kuwa haiwezekani kufanya mazoezi nyumbani mwao kwa kuhofia kelele. Ali aliiibuka na wazo “ehe, kaka yangu ana karakana yenye nafasi kubwa, usiku haifanyi kazi”. Hapana Ali, karakana ile naifahamu haina umeme usiku ni giza totoro”

 “Sikilizeni ninyi wavulana, mimi nitakwenda kuchukua ufunguo wa ukumbi wa mikutano wa mtaa wetu. Baba yangu ndiye meneja wa ukumbi na ndiye annayetunza funguo”. Wote waliafiki wazo la Susana. Mara mlinzi wa ukumbi alisikika kitu kikilia “kacha”, alinyata haraka langoni na kuwakuta wale vijana wamesimama kwa hofu. “Ninyi vijana wa mtaa huu tayari mmekuwa majambazi!” “Hapana mzee”, Susana alidakia. “Ona zana zetu, tulikuwa tunataka kuingia tufanye mazoezi.

 Mzee chuma alipowaangalia kwa makini aligundua kuwa hawakua na lengo baya. “Basi kama ni hivyo njooni ofisini kwangu”. Mtanisaidia ulinzi kwa sauti za muziki wenu” wote walishusha pumzi na kukunja uso.

 MASWALI

(i) Taja majina ya wahusika watatu waliotajwa na majina ya vyombo walivyomudu kupiga kila mmoja.

(ii) Eleza shida kubwa waliyokuwa nayo wanamuziki chipukizi

(iii) Baba yake Susana ana wadhifa gani mtaani?

(iv) Kwanini vijana hawa hawakufanikiwa kutumia kumbi za nyumbani kwao kufanyia mazoezi?

(v) Eleza maana ya maneno “Kinda na giza totoro” kama yalivyotumika katika habari hii.

|  |  |
| --- | --- |
|  |  |

**SWALI 2**

Andika ufupisho wa habari hii kwa maneno yasiyozidi hamsini(50), swali la 1 hapo juu.

|  |  |
| --- | --- |
|  |  |

**SWALI 3**

(a) Eleza maana ya misimu huku ukitoa mifano miwili ya misimu uliyoifahamu

(b) Taja faida (3) za misimu.

|  |  |
| --- | --- |
|  |  |

**SWALI 4**

Tumia mofimu “ki” kuonesha kazi zifuatazo hapa chini huku ukipigia mstari mofimu hiyo;

(i) Kuonesha umoja wa nomino

(ii) Kuonyesha upatanisho wa kisarufi

(iii) Kuonesha sharti

(iv) Kuonesha udogo wa kitu

(v) Kuonesha mtendwa

|  |  |
| --- | --- |
|  |  |

**SWALI 5**

(a) Tungo ni nini?

(b) Taja aina nne za tungo kirai huku ukitoa mfano mmoja kwa kila aina.

Bottom of Form